

**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΠΑΡΑΣΚΕΥΗ 14  ΙΑΝΟΥΑΡΙΟΥ**

**..............................................................................................**

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**22.00 ΔΥΝΑΤΑ με τον Κωστή Μαραβέγια W**

**Καλεσμένοι: Φωτεινή Δάρρα, Σταύρος Σιόλας, Μπάμπης Τσέρτος, Καρτ Ποστάλ & Λευτέρης Χαρντιλάκης**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.05  ΔΥΝΑΤΑ με τον Κωστή Μαραβέγια - ΣΥΝΕΧΕΙΑ W**

**01.00 ΑΥΤΟΣ ΚΑΙ Ο ΑΛΛΟΣ (Ε) "Ακης Σακελλαρίου" W**

***Νυχτερινές Επαναλήψεις***

**02.00 ΣΤΟΥΝΤΙΟ 4 (Ε) ημέρας**

**03.40 ΣΕ ΞΕΝΑ ΧΕΡΙΑ (Ε) ημέρας**

**04.30 ΔΕΣ ΚΑΙ ΒΡΕΣ (Ε) ημέρας**

**..............................................................................................**

**ΣΑΒΒΑΤΟ 15 ΙΑΝΟΥΑΡΙΟΥ**

**..............................................................................................**

**18.15 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ GR**

**20.00 ΖΑΚΕΤΑ ΝΑ ΠΑΡΕΙΣ (Ε)  Κ8 W**

**«Το  πεπρωμένο φυγείν αδύνατον»**

**επεισόδιο 15ο - τελευταίο**

Οι στόχοι των λατρεμένων μας μαμάδων έχουν σχεδόν επιτευχθεί. Ο Ευθύμης βρήκε, επιτέλους, τη γυναίκα της ζωής του, ο Μάνος βρήκε την ευτυχία στο πλευρό της Τόνιας και η Φούλη βρήκε την ευκαιρία να ξαναζήσει, έστω και για λίγο, την ατμόσφαιρα της νύχτας. Έναν χρόνο μετά, μαμάδες και γιοι είναι όλοι τακτοποιημένοι και η Αριστέα, η Δέσποινα και η Φούλη ετοιμάζονται σιγά σιγά να επιστρέψουν στη Νεοχωρούδα. Όμως, μια ισχυρή χιονοθύελλα που πλήττει τη χώρα φαίνεται πως έρχεται να ανατρέψει τα σχέδιά τους. Ή, μήπως, τελικά η Αθήνα είναι ούτως ή άλλως το πεπρωμένο των τριών ηρωίδων μας; Πάρτε για τελευταία φορά ζακέτα, και ελάτε να μάθετε από τις ίδιες την απάντηση…

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**..............................................................................................**

**ΔΕΥΤΕΡΑ 17 ΙΑΝΟΥΑΡΙΟΥ**

**..............................................................................................**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.15 ΚΕΡΑΙΑ  W**

**«Αποτέφρωση» (Ε)**

Στο συγκεκριμένο επεισόδιο της εκπομπής **«Κεραία»** η **Ρέα Βιτάλη** καταπιάνεται με το θέμα της **αποτέφρωσης στην Ελλάδα:** το δικαίωμα δηλαδή των συμπολιτών μας να έχουν την επιλογή για αυτό το «αντίο» από τη ζωή, στην ίδια τους την πατρίδα και όχι σε μια χώρα του εξωτερικού, όπως γινόταν μέχρι πρόσφατα.

Η δημόσια τηλεόραση ξεναγείται στη **Ριτσώνα** από τον **Αντώνη Αλακιώτη,** πρόεδρο της Ελληνικής Κοινωνίας Αποτέφρωσης. Εκεί βρίσκεται από το 2019 το πρώτο ελληνικό και μοναδικό έως τώρα αποτεφρωτήριο. Πρόκειται, ήδη, για μια οικονομικά βιώσιμη επιχείρηση, η οποία κατάφερε να λειτουργήσει μετά την υπερπήδηση δεκάδων εμποδίων που αντιμετώπιζε επί σειρά ετών, όπως εξηγεί ο κ. Αλακιώτης.

Κατά τον πολυετή αγώνα, στο πλευρό του κ. Αλακιώτη συντάχθηκε η δικηγόρος **Λούσυ Κιουσοπούλου,** η οποία εξηγεί στη Ρέα Βιτάλη με ποιον τρόπο κατάφερε να επιλύσει επιτυχώς τις νομικές αγκυλώσεις του θέματος. Ο πρόεδρος των Ιατροδικαστών, **Γρηγόρης Λέων,**αναφέρεται με τη σειρά του στα ζητήματα που ανακύπτουν για τους συναδέλφους του όταν πρόκειται να εξετάσουν πού θα καταλήξει ένα σώμα, στην καύση ή στην ταφή. Ο **Αρχιμανδρίτης Απόστολος Καβαλιώτης,** ένας πεφωτισμένος ποιμένας, αναλύει τους λόγους για τους οποίους η αποτέφρωση είναι μη αποδεκτή από την Ορθόδοξη Εκκλησία.

Και τελικά, πώς είναι να ζεις ως συγγενής ή οικείος την εμπειρία της αποτέφρωσης ενός αγαπημένου ανθρώπου; Ο εικαστικός **Μάριος Βουτσινάς,** είχε την εμπειρία αυτή από πρώτο χέρι, όταν ο πατέρας του σκηνοθέτης Ανδρέας Βουτσινάς, με τον οποίον ήταν αποξενωμένοι για χρόνια, του ζήτησε να φροντίσει την αποτέφρωσή του και να σκορπίσει τη στάχτη του στο θέατρο της Επιδαύρου. Μαζί με τη Ρέα Βιτάλη, «συνοδοιπόρος» στην εκπομπή ο σπουδαίος θεατράνθρωπος του αρχαίου δράματος **Γιάννης Μετζικώφ,** που κάνει μαεστρικά τη ζεύξη ανάμεσα στα ταφικά έθιμα της αρχαιότητας και στο σήμερα, με γνώση για την ανθρώπινη ουσία της ψυχής.

Ιδέα-έρευνα-παρουσίαση: Ρέα Βιτάλη

Σκηνοθεσία: Αρης Λυχναράς

Αρχισυνταξία: Μαργαρίτα Πουρνάρα

Παραγωγή: Θόδωρος Καββαδάς

Σύμβουλος επικοινωνίας & έρευνα: Μυρένα Χατζηβασιλείου

**01.15 Νυχτερινές Επαναλήψεις**

**..............................................................................................**

**ΤΕΤΑΡΤΗ 19 ΙΑΝΟΥΑΡΙΟΥ**

**..............................................................................................**

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**22.00 ΜΟΥΣΙΚΟ ΚΟΥΤΙ  W**

 **«Καλεσμένος ο θρύλος της Ροκ, Ερικ Μπάρτον» (Ε)**

ο **Eric Burdon**, **η ψυχή των Αnimals**, μία από τις σπουδαιότερες μορφές της μουσικής ιστορίας του 20ού αιώνα που, ακούραστος, συνεχίζει την πορεία του μετά από έξι δεκαετίες.

Ο μεγάλος μουσικός μιλά για την περιπετειώδη ζωή του, ενώ ξεναγείται στην ελληνική μουσική με τη βοήθεια του καταξιωμένου μουσικού **Θωμά Κωνσταντίνου** από τους **ΤΑΚΙΜ** και της εξαιρετικής νεαρής ερμηνεύτριας **Σεμέλης Παπαβασιλείου**.

O **Eric Burdon** δεν είναι ένας συνηθισμένος καλλιτέχνης. Τραγουδιστής, στιχουργός, συγγραφέας, ζωγράφος και ενίοτε ηθοποιός, μέλος του **Rock ‘n’ Roll Hall of Fame** από το 1994 και ανάμεσα στους καλύτερους τραγουδιστές όλων των εποχών, σύμφωνα με το περιοδικό **«Rolling Stone»,** μετρά πάρα πολλά επιτεύγματα στα 60 χρόνια καριέρας του. Τα έζησε όλα, τα έκανε όλα, δεν έχει να αποδείξει τίποτα. «Νομίζω ότι γεννήθηκα μαύρος» λέει ο ασυμβίβαστος καλλιτέχνης που γεννήθηκε στο βιομηχανικό Newcastle από οικογένεια της εργατικής τάξης. Ο ίδιος πάντως δεν βάζει όρια ούτε στη ζωή, ούτε φυσικά και στη μουσική. Υπερβολές;

Μπορεί η «**Κοντούλα λεμονιά**» και το «**Αμοργιανό μου πέραμα**» να ακουστούν σε μία εκπομπή με καλεσμένο τον μύθο της ροκ Eric Burdon; Μπορεί ο «**Άσωτος υιός**» να συναντήσει το «**When I was young**» και ο **Πάνος Τούντας** τον **Βob Dylan**; Μπορεί το ούτι και το λαούτο να συνοδεύσουν το «**We ’ve gotta get out of this place**»;

Με ένα μαγικό τρόπο όλα μπορούν να συμβούν στο «**Μουσικό κουτί**» του **Eric Burdon**!

«**It’s my life**» ερμηνεύει με πάθος ο **Eric Burdon** και με τη χαρακτηριστική φωνή του διηγείται ιστορίες με πρωταγωνιστές τον **Louis Armstrong**: «Είχα την τύχη να τον γνωρίσω όταν ήμουν δέκα. Ήταν στη σκηνή και εγώ απέξω κρατούσα τον ρυθμό χτυπώντας το κεφάλι μου στην πόρτα του αμφιθεάτρου. Ένας αστυνομικός που με κοιτούσε μου λέει ‘‘Έλα μαζί μου, σου έχω μία έκπληξη’’. Τον ακολούθησα και βλέπω τον Louis Armstrong ξαπλωμένο ανάσκελα να κάνει ένα τεράστιο τσιγάρο μαριχουάνας, με κοίταξε και μου είπε ‘‘Τι κάνεις μικρέ;’’ και του απαντώ ‘‘Τώρα που σας είδα, είμαι μια χαρά!’’».

Για τον **Bruce Springsteen,** λέει: «Τον αγαπώ. Είναι ροκ σταρ του ύψιστου είδους και δεν έχει ξεχάσει από πού προέρχεται». Για τη **Μελίνα Μερκούρη**: «Λάτρευα τη Μελίνα, καθώς και την υπέροχη ταινία που είχε κάνει ‘‘Ποτέ την Κυριακή’’. Όταν ήσουν κοντά της, τα μάτια της ήταν τόσο έντονα. Εξέπεμπε δυναμικότητα». Για τον **John Lennon**: «Ήμουν φίλος με τους **Beatles**, όμως μπορώ να πω ότι πιο πολύ δεμένος ήμουν με τον John Lennon. Αν εγώ ήμουν τρελός, αυτός ήταν θεότρελος!»

«Όταν συνεργάζεσαι με τον Eric Burdon, είναι σαν να συνεργάζεσαι με έναν παλιό Έλληνα τραγουδιστή της παραδοσιακής μουσικής. Η αυθεντικότητά του, η ταπεινότητά του και η αμεσότητά του είναι η ίδια» τονίζει ο Θωμάς Κωνσταντίνου, ένας από τους κορυφαίος σολίστες παραδοσιακών οργάνων, μιλώντας για τη συνεργασία του με τον ζωντανό θρύλο της ροκ.

Η play list της ζωής του απρόσμενη όπως και ο ίδιος!

«The House of the Rising Sun» θυμίζει η συναυλία που στήνεται στο Jukebox και ο αιώνιος έφηβος Eric Burdon βάζει φωτιά στο «Μουσικό κουτί!» Το «Motherless child blues» συναντά το «Ξενιτεμένο μου πουλί», το «Blaydon races» το «Χωρίς αμορτισέρ» και ο Γιώργος Ζαμπέτας τους Rolling Stones.

Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Executive producer: Μαριλένα Χαραλαμποπούλου
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Αρχισυνταξία: Θεοδώρα Κωνσταντοπούλου
Μουσική διεύθυνση: Γιάννης Δίσκος
Καλλιτεχνικός σύμβουλος: Νίκος Μακράκης
Οργάνωση παραγωγής: Γιώργος Μοσχοβίτης
Διεύθυνση παραγωγής: Μανώλης Μανούσης
Παραγωγός: Στέλιος Κοτιώνης
Εκτέλεση παραγωγής: Foss Production

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**..............................................................................................**

**ΠΑΡΑΣΚΕΥΗ 21 και 28 ΙΑΝΟΥΑΡΙΟΥ**

**..............................................................................................**

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**22.00 ΔΥΝΑΤΑ με τον Κωστή Μαραβέγια W**

**24.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ W**

**00.05  ΔΥΝΑΤΑ με τον Κωστή Μαραβέγια - ΣΥΝΕΧΕΙΑ W**

**00.45 ΑΥΤΟΣ ΚΑΙ Ο ΑΛΛΟΣ (Ε)  W**

***Νυχτερινές Επαναλήψεις***

**..............................................................................................**